钦定古今图书集成/明伦汇编/氏族典/第179卷 > 《廖用贤尚友录》 > 边镛
## 钦定古今图书集成/明伦汇编/氏族典/第179卷 > 《廖用贤尚友录》 > 边镛

按《畿辅通志》：“镛字克振，任丘人。景泰癸酉举人，选授
御史。成化时，监武靖伯赵辅军于辽东，持法严明。师
还，以功迁南通政司参议，迁右佥都御史，巡抚山西。
大同有警，关兵力不支，镛据险设伏，敌至伏发不利
而去。弘治二年，迁左副都御史，管院事，上时政十五
事。三年，改南京刑部右侍郎。不数月，引疾乞归，卒。”